**Vladimir Beara** (Zelovo kod Muća, 26. kolovoza 1928. - Split, 11. kolovoza 2014.) bio jugoslavenski nogometni golman. Rođen je od oca Jakova i majke Marije, a braća su mu Ljubo i Sveto.

Igrao je na položaju vratara. Zvali su ga *Veliki Vladimir*, *Balerina s čeličnim šakama* i *Čovjek od gume*. Lav Jašin je primajući priznanje za najboljeg europskog vratara izjavio: "Za mene je najbolji vratar Vladimir Beara". Kada je suparnička momčad izvodila slobodne udarce, nije dopuštao postavljanje živog zida. Kako nije bilo televizije njegove akrobacije prerasle su u mit koji se prenosi s generacije na generaciju. Prvi trener mu je bio Leo Lemešić, trener mu je bio još poznati njemački trener Sepp Herberger. Oženjen je bio dvaput s Boricom Jonjić, s kojom je imao sina Predraga, koji je umro; iz drugog braka ima dva sina, Zdeslava i Bernarda. Poslednje godine života je proveo sa Jadrankom. Također, izašla je i knjiga autora Marka Nadalina "Veliki Vladimir".

Igračka karijera
----------------

Igrao je za Hajduk s kojim je sudjelovao u osvajanju tri naslova prvaka. Kada je 1955. prešao u Crvenu zvezdu, to je bio skandal stoljeća o kojemu se godinama govorilo. Sa Zvezdom je osvojio još četiri prvenstva i dva kupa. Karijeru je okončao u njemačkim klubovima Alemaniji i Viktoriji. 
U doba dok je aktivno igrao, bio je ponajbolji europski i svjetski vratar. 
Za reprezentaciju Jugoslavije odigrao je 60 utakmica među kojima
su Svjetska prvenstva u Brazilu 1950. u Švicarskoj 1954. i Švedskoj 1958. Dobitnik je srebrne medalje na Olimpijadi 1952. godine u Helsinkiju - u finalu obranio je penal Ferencu Puskásu.

Godine 1953. igrao je za FIFA-inu reprezentaciju u susretu Ostatak Europe-Engleska. Konačni rezultat utakmice, koja se igrala na Wembleyu: 4:4, ali Beara, koji je branio jedno poluvrijeme, primio je samo jedan gol; ostala tri je primio austrijski golman Zeman.

Trenerska karijera
------------------

Kao trener radio je u Njemačkoj u Freiburgeru FC i SC Fortuna Köln, Nizozemskoj u Fortuna Sittard, kamerunskoj reprezentaciji, u Austriji First Vienna FC, u Hrvatskoj HNK Dinara Knin,
RNK Split, NK Osijek, NK Rijeka i kao pomoćnik Slavki Luštici u Hajduku iz Splita i još u NK Troglav Livno.

Uspjesi
-------

* **Prvenstvo Jugoslavije u nogometu**:
	+ 1950. 1952. 1955. (s Hajdukom)
	+ 1956. 1957. 1959. 1960. (s Crvenom zvezdom)
* **Jugokup**: 1958. i 1959. (s Crvenom zvezdom)

Sudjelovao je i na tri svjetska nogometna prvenstva: SP 1950. u Brazilu, 1954. u Švicarskoj i 1958. u Švedskoj.

Osvajač je srebrnog odličja na Olimpijskim igrama u Helsinkiju 1952. godine.

Pjesma o Vladimiru Beari iz 1954. godine
----------------------------------------

Na vratima Ero stoji,
nikoga se on ne boji,
Jak je, tresan, čil je i zdrav,
branku čuva baš ka lav.
Svaku loptu vješto hvata,
da mu ne bi takla vrata,
Pa na mistu, ili uvis,
Istu hvata baš ka ris.
A kad nisko ona nasrće,
i na loptu se zatrće,
Baca se ka mačka prava,
bila zemlja ili trava.
Zato ga i FIFA traži,
pa ga čak sa LONDROM draži,
Jer kad hoće da brilira,
za golmana Eru bira.

Vanjske veze
------------

* Nastupi za reprezentaciju Jugoslavije

| * p
* r
* u
Sastav SFR Jugoslavije   na  FIFA Svjetskom prvenstvu 1950. |
| --- |
| 
* GK Beara
* GK Mrkušić
* DF Broketa
* DF Z. Čajkovski
* DF Čolić
* DF Horvat
* DF Stanković
* MF Atanacković
* MF Đajić
* MF Jovanović
* MF Katnić
* MF Palfi
* MF Radovniković
* MF Zlatković
* FW Bobek
* FW Ž. Čajkovski
* FW Firm
* FW Mihajlović
* FW Mitić
* FW Ognjanov
* FW Tomašević
* FW Vukas
* Izbornik: Arsenijević

 | Socijalistička Federativna Republika Jugoslavija |

| * p
* r
* u
Sastav FNR Jugoslavije  na  FIFA Svjetskom prvenstvu 1954. |
| --- |
| 1 Beara • 2 Stanković • 3 Crnković • 4 Čajkovski • 5 Horvat • 6 Boškov • 7 Ognjanov • 8 Mitić • 9 Vukas • 10 Bobek (c) • 11 Zebec • 12 Kralj • 13 Zeković • 14 Mantula • 15 Spajić • 16 Milovanov • 17 Belin • 18 Milutinović • 19 Papec • 20 Dvornić • 21 Veselinović • 22 Petaković • Izbornik: Tirnanić | Socijalistička Federativna Republika Jugoslavija |

| * p
* r
* u
Sastav FNR Jugoslavije  na  FIFA Svjetskom prvenstvu 1958. |
| --- |
| 1 Beara • 2 Krivokuća • 3 Šijaković • 4 Crnković • 5 Tomić • 6 Zebec (c) • 7 Miloš Milutinović • 8 Krstić • 9 Boškov • 10 Šantek • 11 Popović • 12 Petaković • 13 Veselinović • 14 Milorad Milutinović • 15 Šekularac • 16 Pašić • 17 Rajkov • 18 Lipošinović • 19 Ognjanović • 20 Irović • 21 Radović • 22 Jerković • Izbornik: Tirnanić | Socijalistička Federativna Republika Jugoslavija |